 Kumenzela lukhulu ukudayisela abafoshi News24Kumenzela lukhulu ukudayisela abafoshiISITHOMBE: NOMPENDULO NGUBANE UNksz Gugu Yengwa othi ukudayisa ugwayi nokudla eNew England Road Landfill Dumpsite kumusiza kakhulu.UKUDAYISA ugwayi kanye nokudla kungabukeka kuyinto engewona umsebenzi ohlonishwayo noma ofaka imali eningi kodwa lokhu kwenza lukhulu kuNksz Gugu Yengwa owenza lo msebenzi lapho kuladlwa khona udoti eNew England Landfill Dumpsite.UYengwa waseSobantu kumanje uyalekelela ekufundiseni indodana yakhe uSanele Yengwa 23 ngemali ayithola ngokudayisela abafoshi kanye naye abasebenzisa e-dumpsite. Lona wesifazane uthi uyaziqhenya ngokuthi indodana yakhe efunda e-University of KwaZulu-Natal UKZN-Howard campus izogogoda izifundo zayo ngosizo lwemali elutholayo nakuyena ngokudayisa ukudla nogwayi ngaphandle kwe-dumpsite.UYengwa udayisa uphuthu, inyama yenkukhu kanye nenyama yenkomo. Exoxa mayelana nokuqala kosuku lwakhe njalo ekuseni uthe: Ngivuka ekuseni njalo ngehora lesihlanu, ngiphekele umyeni wami ukudla. Lokhu ngisuke ngenzela ukuthi akwazi ukusala nokudla azokudla uma ngisuke ngingekho sengihambile ukuyodayisa.Njalo ekuseni bayangiphelezele bafike bangishiye lapha emsebenzini bese ngiyaqala ngisebenze ngidayise ukudla. Ukudla kwami ngikudayisa u-R15 ku bafoshi bese kuba u-R20 kubashayeli abasuke bezolahla imfucuza.Ngilibiza u-R15 ku bafoshi ngoba ngiyazi abasebenzi basuke beze kule ndawo ukuzozama ukucosha ukuze bathole imali ezobasiza ukuthi babhekelele imindeni yabo.Leyo mali encane engiyitholayo ngiye ngisize nginike indodana yami esenyuvesi ukuze iqhubeke ikwazi ukufunda. Kumina ukuhlala lapha zinsuku zonke ngidayise okuyona neze into encane kodwa kuyinto eyenza umehluko ekhaya, emndenini wami, kubeka uYengwa.Akagcini ngokudayisa nje kuphela ukudla kodwa ngenxa yesikhathi eside asesisebenze e-dumpsite usezakhele ukuthenjwa kanye nodumo. Abanye abasuke bezolahla bashiya kuyena izimpahla ukuthi abadayisele zona. Lokhu sekuholele ukuthi aziwe inqwaba yabashayeli abasuke bezothulula imfucuza.Sengisebenze iminyaka engu-23 kule dumpsite kanti lokho sekudale ukuthi ngigcine sengazi abantu abaningi. Abanye nabo sebengazi negama kanti lokho sekukhulise nobudlelwano bami nabo. Lokhu engikwenzayo kungabukeka kuyinto encane komunye umuntu kodwa kimina kuyinto engiyithandayo futhi esizayo nasemndenini njengoba ilekelela enyuvesi yendodana yami nokubambisana nodadewethu ongisizayo, kuqhuba uYengwa.Uthe uphephile, akanalo noluncane ovalo njengoba enazo nezinombolo zamaphoyisa angazishayela uma ehlangabezana nenkinga.Uqhube wathi le ndawo uyayithanda ngoba akabangisani namuntu, udayisa yedwa. 